钦定古今图书集成/明伦汇编/官常典/第400卷 > 骆问礼
## 钦定古今图书集成/明伦汇编/官常典/第400卷 > 骆问礼

按《明外史》本传：“‘问礼，诸暨人。嘉靖末进士。历南京刑
科给事中。隆庆三年，陈皇后移别宫，问礼偕同官张
应治等上言：皇后正位中闱，即有疾，岂宜移宫？望亟
返坤宁，毋使后世谓古今定礼，变之自陛下始’。不报。
给事中张齐劾徐阶，为廷臣所排，下狱削籍。问礼独
言齐赃可疑，不当以纠弹大臣实其罪。张居正请行”
大阅，兵部覆从之。问礼谓非要务而请。帝日亲万几，
详览章奏。户部尚书刘体干执奏夺俸；御史詹仰庇
直言，褫官，问礼皆力谏。未几，劾诚意伯刘世延、福建
巡抚涂泽民不职，帝并留之。帝初纳言官请，将令诸
政务悉面奏于便殿。问礼遂条《上面奏事宜，一》言：“陛
下躬揽万几，宜酌用群言，不执己见。使可否予夺，皆
合天道，则有独断之美，无自用之失。”二言：“陛下宜日
居便殿，使侍从官常在左右，非向晦不入宫闱，则涵
养熏陶，自多裨益。”三言：“内阁政事根本，宜参用诸司，
无拘翰林，则讲明义理，通达政事，皆得其人。”四言：“诏
旨必由六科，诸司始得奉行，脱有未当，许封还执奏。
如六科不封驳，诸司失检察者，许御史纠弹。”五言：“顷
诏书两下，皆许诸人直言，然所采纳者，除言官与一
二大臣外，尽付所司而已。宜益广言路，凡臣民章奏，
不惟其人，惟其言，令匹夫皆得自效。”六言：“陛下临朝
决事，凡给事左右，如传旨接奏章之类，宜用文武侍
从，毋使中官参与，则窥窃之渐，无自而生。”七言：“士习
倾危，稍或异同，辄加排陷。自今凡议国事，惟论是非，
不徇好恶。众人言未必得，一人言未必非，则公论日
明，士气可振。”八言：“政令之出，宜在必行。今所司题覆，
已报可者，未见修举，因循玩愒，习为故常。陛下当明
作于上，敕诸臣奋励于下，以挽颓惰之风。”九言“面奏
之仪，宜略去繁文，务求实用。俾诸臣入而敷奏，退而
治事，无或两妨。斯上下之交可久。”十言：“修撰、编检诸
臣，宜令更番入直，密迩乘舆，一切言动，执简侍书。其
耳目所不及者，诸司或以月报，或以季报，令得随事
纂辑，以垂劝戒。”疏奏，帝不悦。宦侍复从中构之，谪楚
雄知事。明年，吏部举杂职官当迁者，问礼及御史杨
松在举中。帝曰：“此两人安得遽迁？俟三年后议之。”万
历初，屡迁湖广副使。卒。